open-index/open-wikipedia-markdown huggingface dataset:
Provinsi Catamarca

**Catamarca** adolah salah ciek dari 23 provinsi di Argentina, nan talatak di barat lauik nagara tu. Provinsi ko maliputi area salaweh 102.602 km2 jo panduduak sabanyak 429.556 manuruik sensus tahun 2022. Wilayahnyo babatehan jo Provinsi Salta, Tucumán, Santiago del Estero, Córdoba, dan La Rioja. Di sabalah barat babatehan jo nagara Chili. Sacaro administratif, wilayahnyo tabagi manjadi 16 departemen. Ibu kotanyo barado di kota San Fernando del Valle de Catamarca. Parekonomian Catamarca adolah nan taketek di Argentina, maskipun masih tagoloang maju. Parekonomiannyo pado tahun 2006 dipakiroan mancapai US$1,728 miliar, atau US$5.284 per kapita, 40% di bawah rato-rato nasional.

## Rujuakan
Provinsi Jujuy

**Jujuy** adolah salah ciek dari 23 provinsi di Argentina nan talatak di ujuang barat lauik nagara tu, di parbatasan jo Chili samo Bolivia. Satu-satunyo provinsi tetangga iolah Salta di sabalah timur jo selatan. Provinsi ko mampunyoi laweh wilayah mancapai 53.219 km2 jo panduduak sabanyak 797.955 jiwa badasarkan sensus tahun 2022. Parekonomian Jujuy tagoloang agak tabalakang, namun sangaik baragam. Parekonomiannyo pado tahun 2006 dipakiroan sagadang US$2,998 miliar, atau US$4,899 per kapita, labiah dari 40% di bawah rato-rato nasional. Ibu kotanyo barado di San Salvador de Jujuy. Sacaro administratif, wilayahnyo tabagi manjadi 16 departemen.

## Rujuakan
Provinsi La Pampa

**La Pampa** adolah salah ciek dari 23 provinsi di Argentina nan talatak di Pampas, bagian tenggara nagara tu. Provinsi-provinsi tetangganyo dari utara saarah jarum jam iolah San Luis, Córdoba, Buenos Aires, Río Negro, Neuquén, dan Mendoza. La Pampa marupokan bapanduduak jarang jo hanyo 366.022 jiwa badasarkan sensus tahun 2022 nan maunyi wilayah salaweh 143.440 km2. Sabagai pabandiangan wilayah, provinsi ko labiah gadang dari pado nagara Austria, Taiwan, Irlandia, atau Yunani, contohnyo. Provinsi ko, nan sajak lamo manjadi provinsi patanian tagadang di Argentina, mahasian output ekonomi sagadang US$3,144 miliar pado tahun 2006, atau US$10.504 per kapita, hampia 20% di ateh rato-rato nasional. Sacaro administratif, provinsi ko tabagi manjadi 22 departemen. Ibi kotanyo barado di Santa Rosa.

## Rujuakan
Provinsi La Rioja, Argentina

**La Rioja** adolah salah ciek dari 23 provinsi di Argentina nan talatak di bagian barat nagara tu. Provinsi ko babatehan dari utara saarah jarum jam jo provinsi Catamarca, Córdoba, San Luis, dan San Juan. Bantang alam provinsi ko tadiri dari sarangkaian pagunuangan kariang hinggo semi-kariang jo lambah-lambah patanian di antaronyo. Dinosaurus sauropodomorph Trias, *[[Riojasaurus]]*, dinamoi badasarkan namo provinsi ko. Provinsi La Rioja mampunyoi laweh wilayah mancapai 89.680 km2 jo panduduak sabanyak 384.607 jiwa manuruik sensus tahun 2022. Sacaro administratif, wilayahnyo tabagi manjadi 18 departemen, jo ibu kotanyo barado di kota La Rioja. Parekonomiannyo adolah nan taketek kaduo di Argentina jo output ekonomi sagadang US$1,822 miliar pado tahun 2006, 30% di bawah rato-rato nasional.

## Rujuakan
Provinsi Misiones

**Misiones** adolah salah ciek provinsi di Argentina nan talatak di suduik timur lauik nagara tu, di wilayah Mesopotamia. Provinsi ko dikaliliangi dek Paraguay di barat lauik, Brasil di utara, timur, jo selatan, sarato Provinsi Corrientes di barat daya. Provinsi Misiones mampunyoi wilayah salaweh 29.801 km2 jo panduduak sabanyak 1.280.960 jiwa badasarkan sensus tahun 2022. Ibu kotanyo barado di kota Posadas. Sacaro administratif, wilayahnyo tabagi manjadi 17 departemen. Wilayah provinsi ko adolah area awal aktipitas misionaris Katolik Roma dek para Yesuit nan dimulai pado awal abaik ka-17. Pado tahun 1984, raruntuahan ampek situs misi di Argentina ditatapan sabagai Situs Warisan Dunia UNESCO. Takah kabanyakan wilayah di Argentina utara, ekonomi provinsi ko cukuik kurang bakambang namun cukuik baragam. Pado tahun 2006, output ekonominyo sagadang US$4,8 miliar atau US$4.940 per kapita, 40% di bawah rato-rato nasional.

## Rujuakan
Provinsi Mendoza

**Mendoza** adolah salah ciek dari 23 provinsi di Argentina nan talatak di bagian tangah barat nagara tu, di wilayah Cuyo. Provinsi ko babatehan jo San Juan di utara, La Pampa dan Neuquén di selatan, San Luis di timur, dan Chili di barat nan ditandoi dek pagunuangan Andes. Ibu kotanyo barado di kota Mendoza. Jo laweh wilayah 148.827 km2, provinsi ko marupokan provinsi tagadang katujuah di Argentina jo 5,35% dari total laweh wilayah nagara; jo titiak tatingginyo iolah 875 m. Panduduak provinsi ko pado tahun 2022 mancapai 2.014.533 jiwa, nan manjadian provinsi Mendoza sabagai wilayah tapadek kalimo di nagara tu, atau 4,38% dari total panduduak. Sacaro administratif, wilayahnyo tabagi manjadi 18 departemen.

## Rujuakan
Distrik Tkvarcheli

**Distrik Tkvarcheli** adolah salah ciek dari tujuah distrik di Abkhazia. Distrik ko indak mampunyoi distrik nan satara jo Georgia takah distrik lainnyo, karano distrik ko baru dibantuak pado tahun 1995 dari babarapo bagian Distrik Ochamchira dan Distrik Gali. Ibu kotanyo iolah kota Tkvarcheli. Jumlah panduduaknyo mancapai 14.477 jiwa pado sensus tahun 2003. Pado sensus tahun 2011, panduduaknyo maningkek manjadi 16.012 jiwa.

## Ekonomi
Panambangan batubaro nan dilakuan dek parusahaan Turki, Tamsaş, marupokan industri utamo jo sumber pandapatan distrik ko karano pambayaran pajak Tamsaş mancakuik 75% dari anggarannyo. Parusahaan tu dikritik dek karano maabaian pasyaratan lingkungan. Pambangunan pabrik simin baru nan sadang dirancanoan, jo hasia produksinyo akan digunoan untuak proyek-proyek konstruksi Olimpiade di Sochi.

## Rujuakan